Felčerių ir akušerių punktas

Felčerių ir akušerių punktas – Tarybų Sąjungoje buvęs pirminės sveikatos punktas kaimiškose vietovėse. Teikė medicinos paslaugas, kurioms nebūtinas gydytojas. Felčerių ir akušerių punktai pateko į kaimiškąją ligoninės gydymo apylinkę ir vykdė savo teritorijoje profilaktinę bei sanitarinę-priešepideminę veiklą. Felčerių ir akušerių punktas būdavo pavaldus kaimiškosios apylinkės ligoninei arba ambulatorijai, o tokios nesant – rajoninei ligoninei. Punktai steigti atokiau nuo ligoninės esančiose kaimiškose vietovėse – kolūkių, apylinkių centruose.

Felčerių ir akušerių punkte dirbdavo trys darbuotojai – felčeris (vedėjas), akušerė ir sanitarė. Punktas būdavo išlaikomas iš apylinkės biudžeto. Punktų personalas teikė pirminę medicininę pagalbą, pirminę pacientų apžiūrą, naujagimių sveikatos būklės stebėjimą, priešepideminę veiklą (vakcinaciją, sanitarinių sąlygų stebėjimą, dezinfekciją), priiminėjo gimdymus.Фельдшерско-акушерский_пункт_(ФАП), Медицинская энциклопедия

1979 m. visoje TSRS veikė 89 224 felčerių ir akušerių punktai.Лекарев Л. Г. Сельский врачебный участок // Большая медицинская энциклопедия : в 30 т. / гл. ред. Б. В. Петровский. – 3-е изд. – М. : Советская энциклопедия, 1984. – Т. 23 : Сахароза – Сосудистый тонус. – 544 с. : ил. LTSR 1986 m. veikė 1035 felčerių ir akušerių punktai.Lietuvos sveikatos apsauga. Visuotinė lietuvių enciklopedija. Nuoroda tikrinta 2024-01-28. XX a. pab. jie buvo panaikinti.

 Šaltiniai 

Kategorija:Sveikatos organizacijos
Kategorija:Sovietų Sąjungos institucijos